This Love

«This Love» (), ամերիկյան Maroon 5 փոփ-ռոք խմբի «Songs about Jane» ալբոմի երկրորդ սինգլը։ Թողարկվել է 2004 թվականի հունվարի 27-ին։

Երգի տեքստը հիմնված է Ադամ Լևինի և նրա նախկին ընկերուհու բաժանման վրա։ Երգը գրվել է նրա կյանքի հուզականորեն ծանր ժամանակահատվածում։ Նա նաև բնութագրել է երգի տեքստը որպես չափազանց էրոտիկ։

Երգը ներառվել է բազմաթիվ հիթ-շքերթների առաջին տասնյակում՝ գլխավորելով Billboard ամսագրի մի քանի հիթ-շքերթներ, այդ թվում՝ հասնելով «Hot Adult Top 40 Tracks» հիթ-շքերթի առաջին հորիզոնականին։ Երաժշտական տեսահոլովակը դիմավորվել է բանավեճերով, որոնք առաջացել են Լևինի և նրա ընկերուհու միջև ինտիմ տեսարանները։ Երգը հաղթել է «Լավագույն նոր երգ» անվանակարգում և ստացել է «MTV Video Music Award» մրցանակը, ինչպես նաև դարձել է 2004 թվականի երրորդ ամենահայտնի երգը։

Երգը զբաղեցրել է «Եվրոպա պլյուս» ռուսական ռադիոկայանի «Еврохит Топ 40» հիթ-շքերթի առաջին հորիզոնականը, այն զբաղեցնելով ընդհանուր առմամբ 31 շաբաթ։ 2006 թվականի փետրվարին երգը խմբին բերել է երկրորդ «Գրեմմի» մրցանակը, այս անգամ՝ «Լավագույն վոկալ փոփ կատարում դուետով կամ խմբով» անվանակարգում։ 2007 թվականին այն նաև կատարվել է «The Tonight Show with Jay Leno» շոուի ժամանակ։ Երգը նաև օգտագործվել է «Lipton: Yellow Label» թեյի գովազդային հոլովակում։

Երաժշտություն և տեքստ 
Խումբը խոստովանել է, որ երգը գրվել է Սթիվի Ուանդերի ազդեցության տակ։ Ստեղծագործությունը գրվել է դո մինոր տոնայնությունում, մետրը՝ երաժշտության ռիթմի կազմակերպման համակարգը, եղել է սովորական, իսկ տեմպը՝ 95 հարված րոպեյում։ Allmusic խմբի անդամ Ջոնի Լոֆթուսի խոսքերով երաժշտությունն երգում «սահուն կերպով R&B ռիթմից անցում է կատարում փոփ-դիանմիկայի»։

The Boston Globe թերթի խմբագիր Սթիվ Մորիսը նկարագրել է սինգլը որպես «ցնցող, հուզիչ պատմություն հարաբերությունների ընդհատման մասին»։ The Daily Campus-ից Մեգան Բարդը հավելել է, որ երգում լսելի է Սթիվի Վանդերի վոկալն ու ֆանկային R&B ռիթմը։

Rolling Stone-ին տված հարցազրույցում Լևին երգի անսովոր տեքստի մասին հարցին պատասխանել է․

Քննադատություն 
Երգն արժանացել է քննադատների հավանությանը։ 2004 թվականի մայիսին Ջոն Մեյերը խոստովանել է Rolling Stone ամսագրին, որ նրան դուր է եկել խմբի «Songs About Jane» ալբոմը։ Մեյերը նաև նշել է «This Love» երգը։

Սինլգը նաև առավել գրավիչ է դարձրել «Maroon 5» խմբին և օգնել է հաստատել նրանց որպես 2004 թվականի առաջխաղացում ունեցած խմբերից մեկը։ Ավելի ուշ՝ 2004 թվականի մայիսին Քանյե Ուեսթը ստեղծել է երգի This Love (Kanye West remix) ռեմիքսը։ Խումբը թողարկել է նաև «1.22.03.Acoustic» անվամբ մինի ալբոմ, որում ներկայացվել է «This Love» երգի ակուստիկ տարբերակը։

Հիթ-շքերթներ 

Երգը հայտնվել է Billboard Hot 100 հիթ-շքերթում՝ հասնելով հինգերորդ հորիզոնականին։ Այս երգի ռեմիքսը գլխավորել է Billboard Hot Dance Music/Club Play հիթ-շքերթը։ «This Love» երգը հասել է Billboard հիթ-շքերթի «Թոփ-40 մեյնսթրիմների» առաջին հորիզոնականին։ Այն նաև հասել է Billboard Hot Adult Top 40 հիթ-շքերթի առաջին հորիզոնականին և այնտեղ մնացել 10 շաբաթ։ 2007 թվականին երգը կրկին ընդգրկվել է հիթ-շքերթում՝ հայտնի երգերի ցանկի 36-րդ հորիզոնականում։ 2014 թվականի հունիսի դրությամբ ԱՄՆ-ում երգը վաճառվել է 2 120 000 օրինակով։

Երգը տասներկու երկրներում ընդգրկվել է «Թոփ-10» ցուցակում։ 2004 թվականի մայիսի 1-ին Մեծ Բրիտանիայում երգը հասել է UK Singles Chart հիթ-շքերթի երրորդ հորիզոնականին։ Երգն առաջին տասնյակում է հայտնվել Ֆրանսիայում, Բելգիայում և Ավստրալիայում։ Սինգլն ընդգրկվել է Նորվեգիայի, Շվեյցարիայի, Նիդերլանդների, Ավստրիայի և Նոր Զելանդիայի լավագույն հնգյակում։ Բացի այդ, «This Love» երգը ներառվել է Իտալիայի, Գերմանիայի և Իռլանդիայի երաժշտական հիթ-շքերթներում։

Հիթ-շքերթներ և հավաստագրեր

Շաբաթական հիթ-շքերթներ

Տարեկան հիթ-շքերթներ

Վերջնական հիթ-շքերթներ

Տեսահոլովակ 
«This Love» երգի տեսահոլովակի պրեմիերան կայացել է «MTV Total Request Live» հեռուստաալիքում 2004 թվականի հունվարի 6-ին։ Տեսահոլովակի ռեժիսորը Սոֆի Մյուլերն է։

Երաժշտական տեսահոլովակում Լևինը պատկերված է իր այն ժամանակվա ընկերուհի, մոդել Քելի Մաքիի հետ։ Տեսանյութում հիմնականում օգտագործվել են ստեղծագործական ռակուրսներ, որպեսզի խուսափեն դաշնային կապերի հանձնաժողովի գործողություններից։ Ստեղծվել է նաև տեսահոլովակի ցենզուրային տարբերակը, որտեղ անկողնային տեսարանները քողարկվում են համակարգչային վարդի թերթիկներով։ Տեսանյութի նկարահանման մասին Լևին ասել է.

Զարմանալի է, բայց տեսահոլովակի նկարահանումների ընթացքում սեռական ոչինչ չի եղել։ Շատ հարմար էր։ Ես հուզված չէի, կամ ինչ-որ բան այս տեսակի, ինչը տարօրինակ էր, քանի որ ես նկարահանվում էի իմ ընկերուհու հետ:

Այնուամենայնիվ, տեսահոլովակը վիճելի է ընկալվել, և The Daily Telegraph-ից Սիլվիա Փաթերսոնը այն բնութագրել է որպես պոռնո-փոփ տեսահոլովակ։ Բաս կիթառահար Մայքլ Մեդենն այդ հակասությունն անվանել է չափազանց անհեթեթ արձագանք։

Ծանոթագրություններ

Արտաքին հղումներ 
 Исполнение "This Love" на шоу «The Tonight Show with Jay Leno»